2020. március 1-jén vált hivatalossá, hogy a szerb műsorsugárzó által megrendezett nemzeti döntőt, a Beoviziját a Hurricane nyerte meg, így őket választották az ország képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A szerb műsorsugárzó jóvoltából az együttes lehetőséget kapott az ország képviseletére a következő évben egy új versenydallal. 2021. február 22-én vált hivatalossá a dal címe, míg a versenydalt március 5-én mutatták be a dalfesztivál hivatalos YouTube-csatornáján.